Document ID: 32008D0789

ODLOČBA KOMISIJE
z dne 3. oktobra 2008
o spremembi Odločbe 2006/588/ES o dodelitvi zneskov, ki izhajajo iz modulacije, predvidene v členu 10 Uredbe Sveta (ES) št. 1782/2003, državam članicam za leta 2006 do 2012
(notificirano pod dokumentarno številko C(2008) 5534)
(2008/789/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1782/2003 z dne 29. septembra 2003 o skupnih pravilih za sheme neposrednih podpor v okviru skupne kmetijske politike in o uvedbi nekaterih shem podpor za kmete ter o spremembi uredb (EGS) št. 2019/93, (ES) št. 1452/2001, (ES) št. 1453/2001, (ES) št. 1454/2001, (ES) št. 1868/94, (ES) št. 1251/1999, (ES) št. 1254/1999, (ES) št. 1673/2000, (EGS) št. 2358/71 in (ES) št. 2529/2001 (1) ter zlasti prvega pododstavka člena 10(3) Uredbe,
ob upoštevanju naslednjega:
(1)
Sklep Komisije 2006/410/ES (2) je zlasti določil zneske, ki se ustvarijo zaradi uporabe znižanj neposrednih plačil, določenih v členu 10(2) Uredbe (ES) št. 1782/2003 za leta 2006 do 2012, ki so na razpolago Evropskemu kmetijskemu skladu za razvoj podeželja (EKSRP) za proračunska leta 2007 do 2013.
(2)
Zneski, ki izhajajo iz modulacije, določene s Sklepom 2006/410/ES, so bili spremenjeni s Sklepom Komisije 2008/787/ES (3). Ta sprememba vpliva na zneske za leta 2008 do 2012. Na eni strani je bil vzrok za spremembo povečanje neposrednih plačil zaradi reforme v sektorju sadja, zelenjave in vina ter po drugi strani znižanje na podlagi pregleda iz člena 12(4) Uredbe (ES) št. 1782/2003 nacionalnih zgornjih mej iz Priloge II k navedeni uredbi. Prav tako je treba spremeniti zneske, ki izhajajo iz modulacije, določene v členu 10 Uredbe (ES) št. 1782/2003 za leta 2006 do 2012.
(3)
Odločbo Komisije 2006/588/ES (4) je zato treba spremeniti.
(4)
Ukrepi, predvideni s to odločbo, so v skladu z mnenjem Upravljalnega odbora za neposredna plačila -
SPREJELA NASLEDNJO ODLOČBO:
Člen 1
Priloga k Odločbi 2006/588/ES se nadomesti z besedilom iz Priloge k tej odločbi.
Člen 2
Ta odločba je naslovljena na države članice.
V Bruslju, 3. oktobra 2008

Labels: 18
19
5
6